钦定古今图书集成/明伦汇编/氏族典/第338卷 > 刘光世
## 钦定古今图书集成/明伦汇编/氏族典/第338卷 > 刘光世

按《宋史刘光世传》：“光世字平叔，保安军人，延庆次子，
以荫累陞鄜延路兵马都监。方腊反，延庆为宣抚司
都统，遣光世破之，授耀州观察使，升鄜延路兵马钤
辖。靖康元年，金兵攻汴京，夏人乘间寇杏子堡，地险
厄，光世据之，敌至，败去，擢侍卫马军都虞候。康王即
位，命为行在都巡检使，迁奉国军节度使。帝渡江，命”
为制置使，屯镇江。苗、刘为乱，光世破之。迁太尉、御营
副使。绍兴元年，金人渡淮，命光世兼淮南、京东路宣
抚使，置司扬州。张浚入对，言“光世不可为大将。”光世
引疾，请罢军政。拜少师、奉朝请，封荣国公。金人围顺
昌，拜太保，为三京招抚处置使，以援刘锜。还，改封杨
国公。疾卒，谥武僖。